भले ही बिग बॉस 11 की ट्रॉफी शिल्पा शिंदे ले गई हो लेकिन अब भी दर्शकों के दिलों में हिना खान की जगह बरकरार है। 'ये रिश्ता क्या कहलाता है' से अपने करियर की शुरुआत करने वाली हिना सबके दिलों में घर कर गई। एक सीधी-साधी लड़की के किरदार में हिना ने जान डाल दी थी, पहले एक परफेक्ट बेटी और बहु के किरदार को उसने बखूबी निभाया फिर सीरियल छोड़ने के बाद उनका एक अलग ही अंदाज़ सामने आया। हिना हर जगह ग्लैमरस अंदाज़ में दिखी, 'खतरों के खिलाड़ी' में स्टंट करके सबको हैरान कर दिया वहीं बिग बॉस 11 में भी जमकर सुर्खियां बटोरी। भले ही हिना बिग बॉस की बाज़ी जीत नहीं सकी लेकिन स्टाइल की बात आए तो हिना शिल्पा से आगे नज़र आयी। हिना की खूबसूरत लुक ने और स्टाइलिंग ने उनके फैंस को काफ़ी खुश किया। हिना ना सिर्फ देशी बल्कि विदेशी अवतार में भी लगती है काफ़ी खूबसूरत। आप भी देखें हिना के ये खूबसूरत लुक्स की ये बेहतरीन तस्वीरें -